
 REPUBLIKA HRVATSKA 
TRGOVAČKI SUD U OSIJEKU	 

U  I M E  R E P U B L I K E  H R V A T S K E

R J E Š E N J E


	Trgovački sud u Osijeku, po sucu pojedincu Dubravki Kuveždić, povodom zahtjeva FINANCIJSKE AGENCIJE, RC ZAGREB, Podružnica ZAGREB, OIB 85821130368 od 21. studenoga 2016. za provedbu skraćenog stečajnog postupka nad dužnikom BADU KONZALTING d.o.o. za trgovinu i usluge Zagreb, Ulica grada Vukovara 43, OIB 09384554506, MBS  081001247, dana 13. travnja 2017., 


r i j e š i o   j e

	
1. Obustavlja se skraćeni stečajni  postupak nad dužnikom BADU KONZALTING d.o.o. za trgovinu i usluge Zagreb, Ulica grada Vukovara 43, OIB 09384554506, MBS  081001247.
2. Postupak će se nastaviti prema općim odredbama Stečajnog zakona.
3. Po pravomoćnosti rješenja predmet će se dostaviti stvarno i mjesno nadležnom Trgovačkom sudu u Zagrebu.  


Obrazloženje


	Dana 21. studenoga 2016. godine na Trgovačkom sudu u Zagrebu je zaprimljen zahtjev Financijske agencije RC ZAGREB, Podružnica ZAGREB za pokretanje skraćenog stečajnog postupka nad dužnikom BADU KONZALTING d.o.o. OIB 09384554506 sa sjedištem u  Ulica grada Vukovara 43, Zagreb. 

Visoki Trgovački suda RH u Zagrebu je rješenjem broj 31-Su-58/17 od 11. siječnja 2017. odredio Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu .
	Ovaj sud je pod brojem St-303/17 dana 20. veljače 2017. objavio oglas sukladno odredbi članka 430. Stečajnog zakona (Narodne novine br. 71/15, dalje SZ)  kojim je pozvao direktora dužnika da u roku od 15 dana od dana objave ovog oglasa na e-oglasnoj ploči suda podnese javnobilježnički ovjerovljeni popis imovine i obveza dužnika na propisanom obrascu. Oglasom su pozvani i vjerovnici dužnika u roku od 45 dana od dana objave oglasa na e-oglasnoj ploči suda predložiti otvaranje stečajnog postupka nad dužnikom, te uplatiti predujam u iznosu od 10.000,00 kn za pokriće troškova postupka.
	Vjerovnik REPUBLIKA HRVATSKA za tražbinu Ministarstva financija Porezna uprava je podneskom od 31. ožujka 2017. podnijela prijedlog za otvaranje stečajnog postupka nad dužnikom dužnika BADU KONZALTING d.o.o. Zagreb, Ulica grada Vukovara 43, OIB 09384554506, te dostavila dokaze prema kojima ima tražbinu prema dužniku u iznosu od 8.693.596,83 kn.
	Budući je vjerovnik REPUBLIKA HRVATSKA podnio prijedlog za otvaranje stečajnog postupka nad dužnikom, to nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. ovog Zakona, te je sud u skladu s odredbom članka 433. SZ-a obustavio skraćeni stečajni postupak nad dužnikom, te riješio kao u izreci pod točkom 1., a postupak će se nastaviti prema općim odredbama Stečajnog zakona.

U Osijeku 13. travnja  2017. 

            								    S U D A C :  
							                  Dubravka Kuveždić, v.r.                 


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu RH u roku od 8 dana, pismeno u 3 primjerka, putem ovoga suda.  
 

        Za točnost otpravka
                    ovlašteni službenik:
           Darija Miličević  

